ໂອກາດໃນການກຳຈັດ ໄຂ້ຍຸງ ກຳລັງຈະໝົດໄປ ຍ້ອນເຊື້ອກາຝາກພັນໃໝ່ ທີ່ຕ້ານຢາ 
ທ່ານ Benjamin Rolfe ຈາກອົງການ ພັນທະມິດຜູ້ນຳຕ້ານໄຂ້ຍຸງໃນເຂດເອເຊຍປາຊິຟິກ ກ່າວວ່າ ໄຂ້ຍຸງຈະກັບມາແຜ່ລະບາດ ໃນຂົງເຂດອີກ ຖ້າບໍ່ກຳຈັດມັນໄດ້ ໃນອີກ 15 ປີ.
ອິງຕາມໂຕເລກຂອງອົງການອະນາໄມໂລກ ມີເກືອບຮອດ 6 ແສນຄົນ ເສຍຊີວິດໄປ ຍ້ອນໄຂ້ມາລາເຣຍ ຫລືໄຂ້ຍຸງ ໃນປີ 2013 ນັ້ນ ເຮັດໃຫ້ໂຣກທີ່ເກີດຈາກຍຸງໂຣກນີ້ ເປັນໜຶ່ງໃນບັນ ດາພະຍາດທີ່ຮ້າຍແຮງພາໃຫ້ມີຄົນຕາຍຫລາຍທີ່ສຸດໃນໂລກ ມາບັດນີ້ ແຮ່ງມີຄວາມວິຕົກກັງວົນຫລາຍຂຶ້ນ ໃນຂົງເຂດເອ ເຊຍຕາເວັນອອກສຽງໃຕ້ ບ່ອນທີ່ຢາທີ່ໃຊ້ປາບໄຂ້ຍຸງນັ້ນ ກຳ ລັງຕ້ານທານຢາຫລາຍຂຶ້ນ ຜູ້ສື່ຂ່າວວີໂອເອ Steve Herman ມີລາຍງານຈາກບາງກອກ ຊຶ່ງກິ່ງສະຫວັນຈະນຳ ມາສະເໜີທ່ານ ບັນດາທາງເລືອກຕ່າງໆກຳລັງຈະໝົດລົງ ໃນການຮີບຮ້ອນຟ້າວຟັ່ງຫາທາງກຳຈັດໄຂ້ຍຸງ ກ່ອນທີ່ເຊື້ອກາຝາກ ທີ່ຮັບຜິດຊອບຕໍ່ການລະບາດຂອງພະຍາດຮ້າຍແຮງເຖິງຕາຍດັ່ງ ກ່າວ ຈະສາມາດຕີຜ່ານແນວປ້ອງກັນຂັ້ນສຸດທ້າຍຂອງມະນຸດໄດ້ ຊຶ່ງກໍຄືຢາ ທີ່ເຮັດຈາກ ພືດ ເອີ້ນວ່າຢາ artermisinin ນັ້ນ ທ່ານ Benjamin Rolfe ເລຂາທິການບໍລິຫານຂອງພັນທະມິດຜູ້ນຳ ຕ້ານໄຂ້ຍຸງໃນເຂດ ເອເຊຍປາຊິຟິກ ຫລື APLMA ກ່າວວ່າ “ມີທາງເລືອກພຽງໜ້ອຍດຽວ ແລະທີ່ຈິງແລ້ວ ມີຢາພຽງບໍ່ເທົ່າໃດຊະນິດທີ່ເຮົາມີກັນຢູ່ໃນເວລານີ້ ເພາະສະນັ້ນ ແທ້ຈິງແລ້ວ ເຮົາມີຢູ່ ພຽງໂອກາດດຽວ ທີ່ຈະກຳຈັດພະຍາດດັ່ງກ່າວນີ້ ” ທ່ານ Rolfe ກ່າວຕື່ມວ່າ ທ່ານ Rolfe ຮ້ອງສະຖານະການນີ້ວ່າ “ເປັນເຫດການສຸກເສີນໃນດ້ານສາທາລະນະສຸກ ຂອງໂລກ ” ທ່ານໄດ້ກ່າວຕໍ່ ລາຍການຂ່າວຂອງວີໂອເອ ລະຫວ່າງການຢຸດພັກ ໃນກອງປະຊຸມເປັນ ເວລາສອງມື້ທີ່ບາງກອກຂ ອງອົງການ APLMA ແລະການຮັບມືສຸກເສີນກັບການຕ້ານ ຢາ artemisinin ບັນດາເຈົ້າໜ້າທີ່ສາທາລະນະສຸກຕົກໃຈ ທີ່ຢາໃຊ້ກັນຫລາຍທີ່ສຸດ ເພື່ອຕໍ່ສູ້ກັບພະຍາດ ໄຂ້ຍຸງຊະນິດທີ່ຮ້າຍແຮງສຸດ ກາຍມາເປັນຢາທີ່ໃຊ້ບໍ່ໄດ້ຜົນ ຢູ່ເຂດອະນຸພາກພື້ນລຸ່ມແມ່ ນຳ້ຂອງ ທ່ານ Rolfe ອະທິບາຍວ່າ ຂົງເຂດທີ່ມີຄວາມເປັນຫວ່ງເປັນພິເສດ ກໍແມ່ນບໍລິເວນຊາຍແດນອັນຍາວຢຽດ ລະຫວ່າງ ອິນເດຍຕິດກັບມຽນມາ ທ່ານ Rolfe ກ່າວວ່າ ” ລັດຖະບານຂອງປະເທດອອສເຕຣເລຍແລະຫວຽດນາມ ໂດຍສະເພາະ ແມ່ນໄດ້ຮັບການ ສັນລະເສີນ ຈາກບັນດາຜູ້ເຂົ້າຮ່ວມກອງປະຊຸມຢູ່ບາງກອກ ທີ່ໄດ້ສະແດງການນຳພາໃນ ການຕໍ່ສູ້ເພື່ອກຳຈັດໄຂ້ຍຸງ ແຕ່ກໍມີຄວາມເປັນຫ່ວງກ່ຽວກັບການຂາດລະດັບຄວາມໝັ້ນ ໝາຍໃນທຳນອງດຽວກັນນີ້ ຈາກບັນດາຜູ້ນຳຂອງປະເທດອື່ນໆ ທ່ານ Rolfe ເຕືອນວ່າ “ປາດສະຈາກການລົງທຶນ ປາດສະຈາກເງິນສົດ ເພື່ອຈະເຮັດໃຫ້ສິ່ງນີ້ເກີດຂື້ນແລ້ວ ພວກ ເຮົາຕ້ອງຈະລົ້ມແຫລວ ” ອົງການ APLMA ໄດ້ຕັ້ງຂື້ນມາ ໃນຂະນະທີ່ມີກອງປະຊຸມສຸດຍອດ ຂອງເຂດເອເຊຍ ຕາເວັນອອກ ຈັດຂື້ນຢູ່ ປະເທດ Brunei ໃນປີ 2013 ທ່າມກາງຄວາມເປັນຫ່ວງຂອງ ບັນດາຜູ້ນຳ ກ່ຽວກັບຄວາມສ່ຽງ ທີ່ໄຂ້ຍຸງຈະຟື້ນໂຕຄືນມາໃໝ່ ໂດຍສະເພາະເນຶຶ່ອງມາ ຈາກການຕ້ານຢາເພີ້ມຂຶ້ນ ຢູ່ໃນເຂດອະນຸພາກພື້ນລຸ່ມແມ່ນ້ຳຂອງ ຢາ artemisinin ທີ່ຜະລິດຈາກຕົ້ນ wormwood ທີ່ຫວານ ຫລື Artemisia annua ແລະຢາອື່ນໆປະເພດດຽວກັນນີ້ ມີຄວາມສາມາດ ທີ່ຈະກວດລ້າງເຊື້ອກາຝາກໃຫ້ຫລຸດລົງ ຢ່າງຫຼວງຫຼາຍ ຢູ່ໃນເລືອດຂອງຄົນປ່ວຍເປັນໄຂ້ຍຸງ ແຕ່ມີການພົບເຫັນວ່າ ເຊື້ອກາຝາກໄດ້ມີຄວາມຕ້ານທານຫລາຍຂຶ້ນ ຕໍ່ຢາ artermisininຊຶ່ງມີການພິຈາລະນາວ່າ ເປັນແນວປ້ອງກັນອັນສຸດທ້າຍ ຕ້ານໄຂ້ຍຸງ ຢູ່ໃນຫຼາຍໆເຂດ ຂອງຫ້າປະເທດໃນເອເຊຍຕາເວັນອອກສຽງໃຕ້ ອັນປະກອບດ້ວຍ ອີງຕາມການຄົ້ນຄວ້າທີ່ເຜີຍແຜ່ໃນປີ 2013 ໃນວາລະສານການແພດ Nature Genetics ຢູ່ໃນເຂດນຶ່ງ ທາງພາກຕາເວັນຕົກ ຂອງກຳປູເຈຍໃກ້ກັບຊາຍແດນໄທ ມີການລະບຸວ່າ ມີເຊື້ອກາຝາກສາມກຸ່ມ ຂອງໄຂ້ຍຸງ falciparum ທີ່ຕ້ານຢາ artemisinin ອີງຕາມອົງການອະນາໄມໂລກແລ້ວ ກະປະມານກັນວ່າ ມີຜູ້ເປັນໄຂ້ຍຸງ 198 ລ້ານຄົນ ຢູ່ທົ່ວໂລກ ໃນປີ 2013 ແລະຄາດວ່າ ມີ 584,000 ຄົນ ເສຍຊີວິດ ເກົ້າສິບເປີເຊັນຂອງການເສຍຊີວິດຈາກໄຂ້ຍຸງທັງໝົດ ເກີດຂື້ນຢູ່ອາຟຣິກາ ບ່ອນທີ່ກະ ປະມານກັນວ່າ ເດັກນ້ອຍອາຟຣິກາ 437,000 ຄົນ ໄດ້ເສຍຊີວິດ ກ່ອນຄົບຮອບວັນເກີດ ຫ້າປີຂອງເຂົາເຈົ້າ ຍ້ອນໄຂ້ຍຸງ ໃນປີ 2013 ລະຫວ່າງປີ 2000 ຫາປີ 2013 ກໍລະນີຕິດເຊື້ອໄຂ້ຍຸງ ໄດ້ລຸດລົງ 30 ເປີເຊັນຢູ່ໃນທົ່ວ ໂລກ ແລະໃນລະຍະດຽວກັນນີ້ ອັດຕາການເສຍຊີວິດຈາກໄຂ້ຍຸງ ກໍໄດ້ຫລຸດລົງປະມານ 47 ເປີເຊັນ ຢູ່ໃນທົ່ວໂລກ ແລະ 54 ເປີເຊັນ ຢູ່ໃນອາຟຣິກາ